BUGENVILIJA (Bougainvillea). Dyvininių (Nyctaginaceae) šeimos augalas. Savaime auga Pietų Amerikoje. Gentyje 14 rūšių. Tai ilgomis, svyrančio­mis šakomis krūmai. Lapai tamsiai žali, kiaušiniški. Augalai žydi visą vasarą. Maži, balsvai žalsvi žiedai su ryškių spalvų pažiedlapiais. Kultūroje žinomos dvi rūšys - B. glabra Choisy ir B. spedabilis Willd. Kilusios iš Brazilijos, nemažai yra veislių: 'Sanderiana', 'Alexandra', 'Toni', 'Brilian'. Veislių pažied-lapiai purpuriniai, violetiškai balti, geltonai oranžiš- ki, rožiniai, B. glabra - laipiojantis krūmas. Stie­bai medėjantys, dygūs. Lapai ovalūs. Žiedai gelsvi, pažiedlapiai šviesiai raudoni. Pas mus dažniau auginama B. glabra 'Šanderiana, Pažiedlapiai ryškiai violetiniai. Žydi visą vasarą. Galima auginti kaip vazoninę gėlę.